सरकारी कॉलेज में 10 साल से जमे व्याख्याताओं के होंगे तबादले
सीकर | सरकारने कॉलेज शैक्षणिक अधिकारियों की स्थानांतरण नीति का मसौदा (ड्राफ्ट) जारी किया। नीति के प्रावधानों के तहत तहत कॉलेज प्राचार्य, उपाचार्य, व्याख्याता, शारीरिक शिक्षक पुस्तकालयाध्यक्ष के तबादले होंगे। कॉलेज आयुक्तालय ने निर्देश जारी कर संबंधित पक्षों से मसौदे में संशोधन उन्नयन के लिए 31 दिसंबर तक सुझाव मांगे हैं। यदि ड्राफ्ट में किसी तरह का परिवर्तन नहीं हुआ, तो कॉलेजों में 10 साल से जमे व्याख्याताओं परीक्षा परिणाम कम देने वाले प्राचार्य का स्थानांतरण होना निश्चित है।
प्रत्येक वर्ष एक अप्रैल को रिक्त पदों का प्रकाशन, 1 से 20 अप्रैल तक आवेदन पत्रों की प्राप्ति, 21 से 30 अप्रैल तक अनिवार्य तबादला प्रकरणों की संवीक्षा, पात्रता अंक के आधार पर 1 जून को वरीयता सूची का प्रकाशन, 2 से 7 जून तक आपत्तियों का आमंत्रण 15 जून को स्थानांतरण होंगे। शेष|पेज4
सरकारी कॉलेज
पात्रताअंक से वरीयता का निर्धारण
स्थानांतरण के लिए आवेदन करने वाले व्याख्याताओं को पात्रता अंक आवंटित होंगे। अविवाहित, एकल महिला व्याख्याता को 10, पेटेंट प्राप्त शोध नवाचार करने वाले तथा अंतरराष्ट्रीय पुरस्कार प्राप्त व्याख्याता को 15-15 अतिरिक्त विशेष पात्रता अंक देय होंगे। विशेष श्रेणी के अधिकारियों को स्थानांतरण वरीयता सूची में प्राथमिकता दी जाएगी।
तबादला नीति में क्या?
ऐसे व्याख्याता जिनका स्नातक और स्नातकोत्तर स्तर पर पढ़ाए जा रहे विषयों का परीक्षा परिणाम गत तीन वर्षों में से दो वर्ष में 50 फीसदी से कम रहा हो। ऐसे प्राचार्य और उपाचार्य जिनकी कार्यावधि दो वर्ष हुई हो, परीक्षा परिणाम 30 फीसदी से कम रहा हो, जो छह माह से पदस्थापित है और नैक मूल्यांकन में कॉलेज को पूर्व में प्राप्त ग्रेड से कम ग्रेड मिलने स्टूडेंट्स का प्लेसमेंट नहीं होने पर कॉलेज में अशांति का वातावरण रहने पर स्थानांतरण होगा।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva